Minu kooli ümber kasvas palju kastanipuid. Keskkooli astudes vahetasin kooli, ei teadnud sealt  ühtki inimest ja nii oli see sõna otseses mõttes hüpe tundmatusse. Tol sügisel oli palju tegemist ja nii märkasingi alles kevadel, et mu kool on kastanikool. Valged õieküünlad uhkeldasid lopsakas ilus ja andsid oma ilmumisega igal kevadel teada, et varsti on vabadus käes.